ΓΡΑΠΤΗ ΕΡΩΤΗΣΗ E-2493/02

υποβολή: Mogens Camre (UEN) προς την Επιτροπή

(9 Σεπτεμβρίου 2002)

Θέμα: Αυξανόμενη ανεργία στην Πολωνία εξ αιτίας της προσχώρησής της στην ΕΕ

Η πρόταση της Επιτροπής που αφορά τη χορήγηση αγροτικής ενίσχυσης στιςποψήφιες χώρες συνεπάγεται ότι οι γεωργοί τωνποψηφίων κρατών μελών δεν θα λαμβάνουν στην αρχή παρά μόνον το 25 % των επιδοτήσεων που λαμβάνουν οι γεωργοί στα σημερινά κράτη μέλη της ΕΕ.

Σύμφωνα με την δανική ημερίδα Politiken της 13ης Αυγούστου 2002, η προσχώρηση της Πολωνίας στην ΕΕ θα οδηγήσει σε τεράστια αύξηση της ανεργίας στον αγροτικό τομέα της χώρας αυτής.

Σχεδόν 8 εκατομμύρια Πολωνοί απασχολούνται στη γεωργία, δηλαδή 20 % σχεδόν του πληθυσμού. Σε σύγκριση, 4 % περίπου των πολιτών της ΕΕ απασχολείται στη γεωργία. Ο κ. Gregor Kreuzhuber, αντιπρόσωπος του αρμοδίου για τη γεωργία Επιτρόπου, εξέφρασε την άποψη ότι το ποσοστό της Πολωνίας πρέπει να μειωθεί.

Εάν το ποσοστό αυτό πρέπει να μειωθεί έως το επίπεδο που επικρατεί σήμερα στην ΕΕ, αυτό θα έχει ως αποτέλεσμα την απώλεια απασχόλησης για 6 εκατομμύρια Πολωνών γεωργών (δηλ. 15 % περίπου του συνολικού πληθυσμού της Πολωνίας).

Έχει άραγε προβεί η Επιτροπή σε έρευνες που να καταδεικνύουν ποιες θα είναι οι συνέπειες αυτής της ερήμωσης του γεωργικού τομέα στην Πολωνία, με ποιο τρόπο αυτή πρόκειται να επηρεάσει τη συνολική ανεργία στην Πολωνία και εάνπάρχουν καθόλου προοπτικές εξεύρεσης εργασίας για τα πολλά αυτά εκατομμύρια ανθρώπων στην χώρα τους·

Υπό το φως των προαναφερθέντων, μπορεί η Επιτροπή να αναφέρει με ποιον τρόπο αυτή η τόσο έντονη αύξηση της ανεργίας στην Πολωνία θα επηρεάσει τη μετανάστευση Πολωνών προς τα σημερινά κράτη μέλη της ΕΕ·

Απάντηση του κ. Verheugen εξ ονόματος της Επιτροπής

(6 Νοεμβρίου 2002)

Είναι σημαντικό να τοποθετηθεί ο αγροτικός τομέας στην Πολωνία στο ευρύτερο πλαίσιο των οικονομικών εξελίξεων στην Πολωνία. Τα σημερινάψηλά επίπεδα ανεργίας οφείλονται εν μέρει στη συνολική καθυστέρηση της οικονομικής ανάπτυξης αλλά και σε διάφορους διαρθρωτικούς παράγοντες που πρέπει να αντιμετωπιστούν από την εθνική πολιτική. Τα προαναφερόμενα έχουν αποφασιστική επίπτωση στην κατάσταση στην αγορά εργασίας σε όλη την επικράτεια της Πολωνίας.

Το Φεβρουάριο του 2002 η κυβέρνηση της Πολωνίας έκανε ένα σημαντικό βήμα εγκρίνοντας ένα σχέδιο με τίτλο Επιχειρηματικότητα-Ανάπτυξη-Απασχόληση που περιλαμβάνει, π.χ., δράσεις για την αύξηση της ευελιξίας και της αποτελεσματικότητας στην αγορά εργασίας. Στο πλαίσιο του Εθνικού Σχεδίου Ανάπτυξης 2004-2006, που θαποβληθεί από την Πολωνία το Δεκέμβριο του 2002, η κυβέρνηση της Πολωνίας θα παρουσιάσει τη συνολική της στρατηγική γιαψηλότερη βιώσιμη ανάπτυξη και απασχόληση. Βάσει αυτού, η Πολωνία, από κοινού με την Επιτροπή, θα εντοπίσουν τους τρόπους με τους οποίους τα κοινοτικά διαρθρωτικά ταμεία μπορούν να συμβαδίσουν με το εθνικό πλαίσιο πολιτικής και τις μεταρρυθμίσεις της αγοράς εργασίας, με στόχο να αντιμετωπιστούν τα προβλήματα της αγοράς εργασίας, συμπεριλαμβανομένης της γεωργίας και των αγροτικών περιοχών.

Σύμφωνα με την έρευνα της Eurostat για το εργατικό δυναμικό, η απασχόληση στον τομέα της γεωργίας στην Πολωνία ανέρχεται σε 19.2 % της συνολικής απασχόλησης, δηλ. σε 2,887,000 εργαζομένους και είναι, συνεπώς,ψηλότερη από το μέσο κοινοτικό όρο της απασχόλησης στη γεωργία. Ωστόσο,πάρχειψηλή ποικιλία στην απασχόληση στον τομέα της γεωργίας σε όλη την Ένωση και η Επιτροπή αναμένει από την Πολωνία να παραμείνει άνω του κοινοτικού μέσου όρου ύστερα από την προσχώρηση. Επιπλέον, οι αριθμοί αυτοί περιλαμβάνουν τους αγρότες ιδιοκαταναλωτικού και ημι-ιδιοκαταναλωτικού χαρακτήρα.

Έως σήμερα δεν έχουν δημοσιευθεί αξιόπιστα στοιχεία σχετικά με τον αριθμό των ατόμων που απασχολούνται σε οικογενειακά αγροκτήματα. Για το λόγο αυτό η Επιτροπή έχει παράσχει σημαντικήποστήριξη στην αγροτική απογραφή που πραγματοποιήθηκε παράλληλα με την απογραφή του πληθυσμού μεταξύ της 21ης Μαΐου 2002 και της 8ης Ιουνίου 2002. Η Επιτροπή περιμένει τα προκαταρκτικά αποτελέσματα στα τέλη του 2002. Οι πληροφορίες αυτές θα επιτρέψουν τη μεγαλύτερη στοχοθέτηση των πολιτικών και των πόρων.

Η Επιτροπή δεν αναμένει μεγάλη αύξηση της ανεργίας ως αποτέλεσμα της προσχώρησης στην Ένωση. Η ιδιότητα του μέλους της Ένωσης θα αμβλύνει τα οικονομικά προβλήματα που αντιμετωπίζουν οι πολωνοί αγρότες. Η παραμονή τους εκτός της Ένωσης δεν θα βοηθήσει στην επίλυση των προβλημάτων αυτών. Αυτή η διαπίστωση επιβεβαιώνεται από μελέτες που έχουν αναληφθεί και εκπονηθεί από την Επιτροπή, όπως η μελέτη με τίτλο Ανταγωνιστικότητα και αγροτικά εισοδήματα στον τομέα της γεωργίας και των τροφίμων στις χώρες της Κεντρικής και Ανατολικής Ευρώπης (ΧΚΑΕ).

Οι επενδύσεις, η αναδιάρθρωση και η εμπορική βιωσιμότητα της γεωργίας ημι-ιδιοκαταναλωτικού χαρακτήρα είναι τα καίρια κλειδιά για την ανταγωνιστικότητα στον αγροτικό τομέα των νέων κρατών μελών. Η εξάλειψη των αντι-κινήτρων και η μετάβαση σε μη-αγροτική απασχόληση καθώς και ηποστήριξη εναλλακτικών προοπτικών απασχόλησης μέσω της αύξησης/προσαρμογής των προσόντων εντός μιας σημαντικά ενισχυμένης και δραστήριας πολιτικής αγοράς εργασίας είναι παραδείγματα σχετικά με άλλες σχεδιαζόμενες δράσεις. Το καίριο σημείο ωστόσο, είναι η στρατηγική της πολωνικής κυβέρνησης για την αντιμετώπιση της αναδιάρθρωσης του αγροτικού τομέα και η προαγωγή της αγροτικής ανάπτυξης εντός μιας συνεκτικής συνολικής στρατηγικής για την αντιμετώπιση της κατάστασης ως προς την οικονομία και την απασχόληση σε όλη τη χώρα.

Επιπλέον, η ένταξη στην Ένωση θα προσφέρει στους πολωνούς αγρότες και στον αγροτικό πληθυσμό τα κατάλληλα όργανα για την αντιμετώπιση των αναγκών τους, συμπεριλαμβανομένου ενός κατάλληλου επιπέδου δικτύου ασφαλείαςπό τη μορφήποστήριξης στο αγροτικό εισόδημα. Αυτό θα εξασφαλίσει ότι η απαραίτητη διαδικασία αναδιάρθρωσης θα λάβει χώρα με κοινωνικά αποδεκτό τρόπο.

Η διαδικασία αναδιάρθρωσης θα πραγματοποιηθεί μάλλον σταδιακά και σε μεγάλο βαθμό θα μετριαστεί από τα Διαρθρωτικά Ταμεία και τα προγράμματα αγροτικής ανάπτυξης με συγχρηματοδότηση από την Ένωση. Συνεπώς, η Επιτροπή δεν αναμένει σημαντική ροή μετανάστευσης λόγωψηλότερης ανεργίας ύστερα από την προσχώρηση.